

РЕПУБЛИКА СРБИЈА

ЈАВНИ ИЗВРШИТЕЉ МИРКО РАТКОВИЋ, Легитимација Министарства правде *No* 0130

ШАБАЦ, Владе Јовановића бр. 49/1

Број: 130 ИИ 314/23

Дана 10.12.2024. године

**ЈАВНИ ИЗВРШИТЕЉ МИРКО РАТКОВИЋ** у извршном предмету 130 ИИ.314/23 извршног повериоца ОТП БАНКА СРБИЈА АКЦИОНАРСКО ДРУШТВО НОВИ САД, Нови Сад, ул. Трг Слободе бр. 5, МБ 08603537, ПИБ 100584604, број рачуна 325-9500700000001-95 који се води код банке OTP BANKA SRBIJA A.D. NOVI SAD против извршног дужника **Живојин Плавић**, **Шабац, ул. Стефана Дечанског бр. 7 бр. 22**, **ЈМБГ 0408958772032**, **Ненад Плавић**, **Шабац, ул. Стевана Дечанског бр. 7**, **ЈМБГ 2609983772015**, дана 10.12.2024. године доноси:

**З А К Љ У Ч А К**

**I ОДРЕЂУЈЕ СЕ ПРОДАЈА НЕПОСРЕДНОМ ПОГОДБОМ по избору извршног повериоца** непокретности у својини извршног дужника **Ненад Плавић**, **Шабац, ул. Стевана Дечанског бр. 7**, **ЈМБГ 2609983772015** и то:

- трособан стан као посебан део стамбено – пословне зграде означене као зграда број 1, изграђене на катастарској парцели број 6174, улица Занатлијска, евиденцијски број 7, број стана 6Б, поткровље – друга етажа, корисне површине 60м2, уписан у Лист непокретности број 11770 КО Шабац ( стручно лице – вештак грађевинске струке у допуни налаза и мишљења констатовао је да је уписана површина стана она површина која је ограничена спратном висином од 160цм па до пуне спратне висине и износи 60м2. На лицу места вештак је констатовао да стану припадају и делови где је спратна висина мања од 160цм тако да укупна површина стана, рачунајући и делове стана где је спратна висина мања од 160цм износи укупно 84,85м2)

**II** Непокретност се након две неуспеле продаје а по изјашњењу извршног повериоца продаје непосредном погодбом. Закључком 130 ИИ 314/23 од 19.06.2024. године јавни извршитељ Мирко Ратковић утврдио је тржишну вредност непокретности из става I овог закључка тако да она износи:

- трособан стан као посебан део стамбено – пословне зграде означене као зграда број 1, изграђене на катастарској парцели број 6174, улица Занатлијска, евиденцијски број 7, број стана 6Б, поткровље – друга етажа, корисне површине 60м2, уписан у Лист непокретности број 11770 КО Шабац ( стручно лице – вештак грађевинске струке у допуни налаза и мишљења констатовао је да је уписана површина стана она површина која је ограничена спратном висином од 160цм па до пуне спратне висине и износи 60м2. На лицу места вештак је констатовао да стану припадају и делови где је спратна висина мања од 160цм тако да укупна површина стана, рачунајући и делове стана где је спратна висина мања од 160цм износи укупно 84,85м2)

**све укупно 57.425,00 еур-а** што по средњем курсу НБС-а на дан 19.06.2024. године износи **6.722.733,00 динара с тим дa се купопродајна цена код продаје непокретности непосредном погодобом по избору извршног повериоца слободно уговора**

Поверилац се сматра намиреним у висини постигнуте цене, али уколико је она нижа од 30% процењене вредности непокретности, извршни поверилац се сматра намиреним у износу од 30% од процењене вредности непокретности.

**III** Јавном извршитељу није познато да ли је предметна непокретност слободна од лица и ствари. На основу писмених исправа које су учесници у поступку предочили јавном извршитељу до доношења закључка о утврђивању вредности и на основу стања у катастру непокретности не постоје права трећих лица која не престају продајом, нити службености и стварни терети које купац преузима.

**IV ПОЗИВАЈУ СЕ** заинтересована лица за куповину предметне непокретности да своје понуде доставе писменим путем Јавном извршитељу Мирку Ратковићу, ул. Владе Јовановића бр. 49, Шабац у року од **20 дана** од дана објављивања овог закључка, тачније, **до дана 30.12.2024. године**.

**V OTВАРАЊЕ достављених понуда одржаће се дана 08.01.2025. године у 12:00 часова** у канцеларији Јавног извршитеља Мирка Ратковића, Владе Јовановића бр. 49/1, Шабац.

**VI Лице чија понуда буде најповољнија и прихваћена од стране извршног повериоца, у обавези је да потпише споразум са извршним повериоцем о цени као и року за плаћање цене који не може бити дужи од 15 дана од дана доношења закључка о додељивању и да споразум достави јавном извршитељу пре истека рока за закључење уговора о продаји.**

**VII Закључење уговора о продаји непосредном погодбом** између купца и јавног извршитеља који иступа у име и за рачун извршног дужника, одржаће се дана **13.01.2025. године** у **10:00 часова** на адреси седишта канцеларије јавног извршитеља Мирка Ратковића, ул. Владе Јовановића бр. 49, Шабац, стан број 1.

**VIII** Непосредно пре закључења уговора о продаји непосредном погодбом купац је дужан да положи јемство **у висини од 15% oд утврђене тржишне вредности непокретности** из става II овог закључка и то уплатом на наменски рачун јавног извршитеља Мирка Ратковића, рачун број: **160-398364-24** који се води код Banca Intesa A.D. Beograd, са напоменом „јемство за закључење уговора о продаји у предмету 130 ИИВ 314/23“ и да о томе достави доказ јавном извршитељу.

**IX** Купац је дужан да цену по којој му је додељена непокретности положи на рачун јавног извршитеља Мирка Ратковића, рачун број: рачун број: **160-398364-24** који се води код Banca Intesa A.D. Beograd, **у року који не може бити дужи од 15 дана од дана доношења закључка о додељивању непокретности.**

**X** Купац непокретности, ни на јавном надметању, ни непосредном погодбом, не може бити извршни дужник. Купац непокретности не може бити ни јавни извршитељ, заменик јавног извршитеља, помоћник јавног извршитеља или друго лице које је запослено код јавног извршитеља, независно од тога да ли поступа у конкретном извршном поступку, нити лице које је њихов крвни сродник у правој линији, а у побочној линији до четвртог степена сродства, супружник, ванбрачни партнер, тазбински сродник до другог степена, старатељ, штићеник, усвојитељ, усвојеник, хранитељ или храњеник. Купац непокретности не може бити ни свако друго лице које службено учествује у конкретном извршном поступку.

Купац непокретности не може бити ни лице запослено у министарству као администратор портала електронског јавног надметања, нити лице које је његов крвни сродник у правој лини, а у побочној линији до четвртог степена сродства, штићеник, усвојитељ, усвојеник, хранитељ или храњеник.

**XI** Ако уговор о продаји непокретности непосредном погодбом по избору извршног повериоца не буде закључен у року који је одређен закључком о продаји непосредном погодбом по избору извршног повериоца, или ако цена не буде плаћена у року који је одређен, јавни извршитељ утврђује да непокретност није продата непосредном погодбом по избору извршног повериоца.

**XII** Све трошкове везане за пренос права својине на купца по закљученом уговору о непосредној погодби као и друге трошкове, сноси купац.

**XIII** Јавни извршитељ ће заинтересованим лицима за куповину непокретности омогућити да разгледају предметне непокретности дана 26.12.2024. године од 09.00 до 11.00 часова. У случају да извршни дужник није присутан или онемогућава приступ непокретности, јавни извршитељ ће поступити на начин прописан чл. 142. ст. 3. и чл. 144. ст. 2. овог закона.

**XIV**  Закључак о продаји непосредном погодбом објавиће се на огласној табли Коморе извршитеља, електронској огласној табли [www.komoraizvrsitelja.rs](http://www.komoraizvrsitelja.rs)и на други уобичајени начин, с тим да извршни поверилац може о свом трошку објавити закључак о продаји у средствима јавног информисања и да о закључку обавести посреднике у продаји.

**ПОУКА О ПРАВНОМ** ЈАВНИ ИЗВРШИТЕЉ

**ЛЕКУ**:

Против овог закључка није -------------------------------------

дозвољен приговор Мирко Ратковић